Csanyteleki Polgármesteri Hivatal Vezetőjétől,

Feladatellátó jegyzőtől, társulás örvényességi felelőséétől

***🖂 6647. Csanytelek, Volentér János tér 2. sz.***

***Tel.: 63/578-512, e-mail:*** [*jegyzo@csanytelek.hu*](mailto:jegyzo@csanytelek.hu)

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*----------------------------------------------------------------------------------------------------------------------------------

A/22-1/2021.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa Elnökének**

**2021. áprilisi döntéséhez**

**Tárgy:** *Gondozási Központ Rózsafüzér Szociális Otthon szakmai programjai módosítása jóváhagyása*

**Tisztelt Elnök úr!**

Tájékoztatom Önt arról, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (II. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a *veszélyhelyzetben a települési önkormányzat képviselő-testületének feladat- és hatáskörét a polgármester, társulás esetén annak elnöke gyakorolja.*

Visszautalok a Társulás Társulási Tanácsa 23/2019. (VI. 20.) Armöt határozatába foglalt döntésére, melyben a Tömörkényi székhelyű *Gondozási Központ Rózsafüzér Szociális Otthon* bentlakásos intézménye és a házi segítségnyújtás szociális ellátást igénybe-vevők létszámát megemelte, a *kapacitás növelést* a szociális nyilvántartásban átvezettette, így a feladatellátó jogosulttá vált plusz finanszírozásra.

A hatályos szakmai programok jelenlegi módosítása főleg stilisztikai jellegű, de emellett a tartalom közérthetőbbé tételére törekvési szándéka vezérelte az intézmény vezetőjét, az időközben bekövetkezett központi jogszabályokhoz való igazodás szem előtt tartásával.

A változások átvezetése **az intézmény szakmai programjaiban** megtörtént, melynek fenntartói jóváhagyását kezdeményezem.

**Tisztelt Elnök úr!**

Indítványozom a tárgyi előterjesztésben, a határozatban és ahhoz 1.-4. mellékletként csatolt szakmai programokban foglaltak változtatás nélküli elfogadását.

C s a n y t e l e k, 2021. április 06.

Tisztelettel:

. ……………………………………

Kató Pálné

feladatellátó jegyző

**…/2021. (IV. ...) Atmöt határozat**

**Tárgy:** *Gondozási Központ Rózsafüzér Szociális Otthon szakmai programjai módosítása jóváhagyása*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (II. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a *veszélyhelyzetben a települési önkormányzat képviselő-testületének feladat- és hatáskörét a polgármester, társulás esetén annak elnöke gyakorolja.*

Az Alsó- Tisza-menti Önkormányzati Társulás Társulási Tanácsa Elnökeként eljárva, a tárgyi előterjesztés 1.-4. mellékleteként csatolt szakmai programokat változtatás nélkül tudomásul veszem és a személyes gondoskodást nyújtó szociális intézmények szakmai feladatairól és működési feltételeiről szóló 1/2000. (I. 7.) SzCsM rendeletben jogosított, a tárgyi intézményi fenntartó képviselőjeként

**a Gondozási Központ Rózsafüzér Szociális Otthon**

*Idősek Bentlakásos Otthona,*

*a Szociális Étkeztetés,*

*a Házi segítségnyújtás,* és

*a Nappali Ellátás*

**szakmai programjai módosítását**

**jóváhagyom.**

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke
* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Magonyné Körmendi Judit a Gondozási Központ Rózsafüzér Szociális Otthon Vezetője (Tömörkény)
* Kató Pálné feladatellátó jegyző, törvényességi felelős és általa
* Tóth Józsefné Adó- és Pénzügyi Iroda Vezetője
* Irattár