Csanyteleki Polgármesteri Hivatal Vezetőjétől,

Feladatellátó jegyzőtől, társulás örvényességi felelőséétől

***🖂 6647. Csanytelek, Volentér János tér 2. sz.***

***Tel.: 63/578-512, e-mail:*** [***jegyzo@csanytelek.hu***](mailto:jegyzo@csanytelek.hu)

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***----------------------------------------------------------------------------------------------------------------------------------

A/21-1/2021.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa Elnöke**

**2021. áprilisi döntéséhez**

**Tárgy:**  *Gondozási Központ Rózsafüzér Szociális Otthon Szervezeti és Működési Szabályzata (egységes szerkezetben) jóváhagyása*

**Tisztelt Elnök úr!**

Tájékoztatom Önt arról, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (II. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a *veszélyhelyzetben a települési önkormányzat képviselő-testületének feladat- és hatáskörét a polgármester, társulás esetén annak elnöke gyakorolja.*

Visszautalok a tárgyban 19/2019. (V. 31.) Atmöt szám alatti határozatban foglaltakra, amely az intézmény szervezeti és működési szabályzata (a továbbiakban: SZMSZ) módosítását az 1. mellékletként csatolt dokumentum szerint hagyta jóvá. Az akkori módosírtásra a MÁK által 2018. évi költségvetési gazdálkodás szabályszerűségi vizsgálata során felmerült igény miatt, formális döntéshozatalra került sor.

Az SZMSZ módosítása óta eltelt közel 2 év alatt az intézmény működése során *személyi változások következtek be, melynek állománytáblán való átvezetése*  szolgáltatott okot az adott a dokumentum módosítására.

Az intézmény *házirendje*  igazodik az EMMI által a veszélyhelyzet kezelésére kiadott módszertani útmutatóban foglaltakhoz, ami az SZMSZ függelékeként beépült a dokumentumba, amely a járványhelyzet alatti intézményi zárlat és kijárási korlátozás esetére vonatkozó eljárásrend leírását tartalmazza.

Évek óta elvárás az intézmény ideiglenes működési engedélye helyett határozatlan időre szóló engedély megszerzése, amely anyagi források hiányában nem mehetett végbe, mert az elvárt felújításra nem volt pályázati forrás. Az elmúlt évben megvalósult az épület érintett részének felújítása, ezzel elhárult az engedélyezési eljárás lefolytatása előli akadály és a Csongrád-Csanád Megyei Kormányhivatal illetékes Főosztálya által Cs/01/00010-7/2021. iktató szám alatt kiadta a Tömörkény, Szabadság tér 1. sz. alatt működő *nappali ellátásra vonatkozó határozatlan időre szóló engedélyt az S0213245 ágazati azonosító alatt.*  Az SZMSZ módosítását ez is indokolja.

**Tisztelt Elnök úr!**

Kezdeményezem a tárgyi előterjesztés és csatolt határozat és annak 1. mellékletét képező SZMSZ változtatás nélküli jóváhagyását.

C s a n y t e l e k, 2021. április 06.

Tisztelettel

………………………………………..

Kató Pálné feladatellátó jegyző

**…/2021. (IV. ...) Atmöt határozat**

**Tárgy:**  *Gondozási Központ Rózsafüzér Szociális Otthon Szervezeti és Működési Szabályzata (egységes szerkezetben) jóváhagyása*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (II. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: *veszélyhelyzetben a települési önkormányzat képviselő-testületének feladat- és hatáskörét a polgármester, társulás esetén az elnök gyakorolja.*

1. Az **Alsó- Tisza-menti Önkormányzati Társulás Társulási Tanácsa Elnökeként** az államháztartásról szóló 2011. évi CXCV. törvény 9. § (b) pontja szerinti jogkörében eljárva**, a Társulás**  fenntartásában lévő

*Gondozási Központ Rózsafüzér Szociális Otthon*

*Szervezeti és Működési Szabályzatában*

foglaltakat változtatás nélkül jóváhagyom ezen határozathoz 1. mellékletként csatolt, egységes szerkezetben készült tartalommal.

1. A Társulás Társulási Tanácsa Elnökeként felkérem az intézmény vezetőjét és a feladatellátó jegyzőt, hogy az intézmény működésében bekövetkező változások esetén soron kívül gondoskodjon az intézmény szervezeti és működési szabályzata (egységes szerkezetbe foglalt) benyújtásáról, annak fenntartó általi jóváhagyása érdekében.

Végrehajtás határideje: folyamatos

Végrehajtásért felelős: intézményvezető és feladatellátó jegyző

Beszámolás határideje: szükség szerint

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Magonyné Körmendi Judit Gondozási Központ Rózsafüzér Szociális Otthon Vezetője (Székhelyén)
* Kató Pálné feladatellátó jegyző
* Irattár